ਕੇਰਲ ਯੁਕਤੀਵਾਦੀ ਸੰਘਮ

ਕੇਰਲ ਯੁਕਤਵਾਦੀ ਸੰਗਮ (KYS, ) ਕੇਰਲ, ਭਾਰਤ ਵਿੱਚ ਸਥਿਤ ਇੱਕ ਤਰਕਸ਼ੀਲ ਸੰਗਠਨ ਹੈ। ਸੰਗਠਨ ਦਾ ਕਹਿਣਾ ਹੈ ਕਿ ਇਹ ਤਰਕਸ਼ੀਲਤਾ ਅਤੇ ਮਾਨਵਵਾਦ ਲਈ ਖੜ੍ਹਾ ਹੈ। ਇਹ ਤਰਕਸ਼ੀਲਤਾ ਅਤੇ ਮਾਨਵਵਾਦ ਲਈ ਪ੍ਰਮੁੱਖ ਸੰਸਥਾ, ਫੈਡਰੇਸ਼ਨ ਆਫ ਇੰਡੀਅਨ ਰੈਸ਼ਨਲਿਸਟ ਐਸੋਸੀਏਸ਼ਨਜ਼ ਦੀ ਸ਼ੁਰੂਆਤ ਕਰਨ ਵਾਲਾ ਹੈ। ਕੇਰਲ ਵਿੱਚ ਤਰਕਸ਼ੀਲ ਲਹਿਰ ਦੀ ਸ਼ੁਰੂਆਤ ਸਹੋਦਰਾ ਸੰਘਮ (ਭਾਈਚਾਰਾ ਮੰਚ) ਨਾਲ ਹੋਈ ਸੀ, ਜਿਸ ਦਾ ਗਠਨ ਕੇ. ਅਯੱਪਨ ਦੁਆਰਾ 29 ਮਈ, 1917 ਨੂੰ ਏਰਨਾਕੁਲਮ ਵਿੱਚ ਚੇਰਈ ਵਿਖੇ ਕੀਤਾ ਗਿਆ ਸੀ। ਇਸ ਭਾਈਚਾਰਕ ਮੰਚ ਨੇ 'ਮਿਸ਼ਰਾ ਭੋਜਨਮ' (ਜਾਤੀ ਭੇਦਭਾਵ ਤੋਂ ਬਿਨਾਂ ਦਾਵਤ) ਦਾ ਪ੍ਰਚਾਰ ਕੀਤਾ, ਜੋ ਉਸ ਸਮੇਂ ਅਸੰਭਵ ਹੋਣ ਦੇ ਨਾਲ-ਨਾਲ ਬਹੁਤ ਕ੍ਰਾਂਤੀਕਾਰੀ ਵੀ ਸੀ। ਇਹਨਾਂ ਅੰਦੋਲਨਾਂ ਨੇ ਇੱਕ ਤਰਕਸ਼ੀਲ ਸੰਗਠਨ (ਯੁਕਤਵਾਦੀ ਸੰਗਮ) ਲਈ ਰਾਹ ਪੱਧਰਾ ਕੀਤਾ ਜਿਸ ਨੇ 1967 ਵਿੱਚ ਕੰਮ ਕਰਨਾ ਸ਼ੁਰੂ ਕੀਤਾ। ਕੇਰਲ ਯੁਕਤਵਾਦੀ ਸੰਗਮ ਇਸ ਮੂਲ ਧਾਰਾ ਦੀ ਨਿਰੰਤਰਤਾ ਹੈ। ਸੰਸਥਾ ਨੇ 1967 ਵਿੱਚ ਕੰਮ ਕਰਨਾ ਸ਼ੁਰੂ ਕੀਤਾ ਕੇਰਲ ਦੇ ਸਾਰੇ ਜ਼ਿਲ੍ਹਿਆਂ ਅਤੇ ਮਾਹੀ ਦੇ ਕੇਂਦਰੀ ਸ਼ਾਸਤ ਪ੍ਰਦੇਸ਼ ਵਿੱਚ ਇਸ ਦੀਆਂ ਇਕਾਈਆਂ ਹਨ ਯੁਕਤੀਰੇਖਾ, ਮਲਿਆਲਮ ਵਿੱਚ ਇੱਕ ਮਾਸਿਕ, ਕੇਰਲ ਯੁਕਤੀਵਾਦੀ ਸੰਘਮ ਦਾ ਅਧਿਕਾਰਤ ਮੈਗਜ਼ੀਨ ਹੈ, ਜੋ 1983 ਤੋਂ ਪ੍ਰਚਲਿਤ ਹੈ। KYS ਦਾ ਇੱਕ ਯੂਥ ਵਿੰਗ, ਮਾਨਵਵਾਦੀ ਯੁਵਾ ਅੰਦੋਲਨ, ਅਤੇ ਇੱਕ ਸਮਾਨਾਂਤਰ ਵਿੰਗ, ਕੇਰਲ ਮਿਸ਼ਰਾ ਵਿਵਾਹਵੇਦੀ, ਅੰਤਰ-ਧਾਰਮਿਕ ਅਤੇ ਅੰਤਰ-ਜਾਤੀ ਵਿਆਹੁਤਾ ਜੀਵਨ ਦੇ ਕਾਰਨ ਲਈ ਇੱਕ ਉਪ-ਸੰਗਠਨ ਹੈ। ਕੇ ਵਾਈ ਐਸ ਏਟੀ ਕੋਵੂਰ ਟਰੱਸਟ ਅਤੇ ਪਵਨਨ ਇੰਸਟੀਚਿਊਟ ਦਾ ਪ੍ਰਬੰਧਨ ਵੀ ਕਰਦਾ ਹੈ KYS ਇੰਟਰਨੈਸ਼ਨਲ ਹਿਊਮਨਿਸਟ ਐਥੀਕਲ ਯੂਨੀਅਨ, ਹੁਣ ਹਿਊਮਨਿਸਟ ਇੰਟਰਨੈਸ਼ਨਲ ਦੀ ਇੱਕ ਸਹਿਯੋਗੀ ਸੰਸਥਾ ਹੈ, ਜਿਸਦਾ ਮੁੱਖ ਦਫਤਰ ਲੰਡਨ ਵਿੱਚ ਹੈ।  

 ਇਤਿਹਾਸ 
ਕੇਰਲ ਦਾ ਤਰਕਸ਼ੀਲ ਅੰਦੋਲਨ ਸ਼੍ਰੀ ਨਾਰਾਇਣ ਅੰਦੋਲਨ ਦੀ ਨਿਰੰਤਰਤਾ ਹੈ। ਸ੍ਰੀ ਨਾਰਾਇਣ ਗੁਰੂ ਦੇ ਪਿਆਰੇ ਚੇਲੇ, ਸਹੋਦਰਨ ਅਯੱਪਨ ਨੇ ਗੁਰੂ ਦੇ ਨਾਅਨੇ ਓਰੂ ਜਾਤੀ, ਓਰੂ ਮਥਮ, ਓਰੂ ਦੈਵਮ ਮਨੁਸ਼ਿਆਨੂ (ਇੱਕ ਜਾਤੀ, ਇੱਕ ਧਰਮ, ਮਨੁੱਖ ਲਈ ਇੱਕ ਪਰਮਾਤਮਾ) ਨੂੰ 'ਜਾਤੀ ਵੇਂਡਾ', 'ਮਥਮ ਵੇਂਡਾ' ਅਤੇ 'ਦੈਵਮ ਵੇਂਡਾ ਮਨੁਸ਼ਯਾਨੂ' (ਕੋਈ ਜਾਤੀ, ਕੋਈ ਧਰਮ, ਮਨੁਖ ਲਈ ਕੋਈ ਪਰਮਾਤਮਾ ਨਹੀਂ) ਵਿੱਚ ਬਦਲ ਦਿੱਤਾ। ਅਯੱਪਨ ਨੇ ਸਹੋਦਰ ਸੰਘਮ (ਬ੍ਰਦਰਹੁੱਡ ਐਸੋਸੀਏਸ਼ਨ) ਦਾ ਆਯੋਜਨ ਕੀਤਾ ਅਤੇ ਦੋ ਰਸਾਲਿਆਂ "ਸਹੋਦਰਨ" ਅਤੇ "ਯੁਕਤੀਵਾਦੀ" ਦੀ ਸ਼ੁਰੂਆਤ ਕੀਤੀ।

1935 ਵਿੱਚ ਕੋਚੀਨ ਵਿਖੇ ਐੱਮ. ਸੀ. ਜੋਸਫ ਸਕੱਤਰ ਅਤੇ ਪਨਾਮਪਿਲੀ ਗੋਵਿੰਦਾ ਮੈਨਨ ਖਜ਼ਾਨਚੀ ਵਜੋਂ ਇੱਕ ਯੁਕਤੀਵਾਦੀ ਸੰਘਮ ਰਜਿਸਟਰ ਕੀਤਾ ਗਿਆ ਸੀ। ਐਮ. ਸੀ. ਜੋਸਫ ਨੇ ਜੂਨ 1974 ਤੱਕ ਪੰਤਾਲੀ ਸਾਲਾਂ ਤੱਕ ਬਿਨਾਂ ਕਿਸੇ ਰੁਕਾਵਟ ਦੇ ਯੁਕਤੀਵਾਦੀ ਮੈਗਜ਼ੀਨ ਦਾ ਪ੍ਰਬੰਧਨ ਕੀਤਾ।ਮੌਜੂਦਾ ਕੇਰਲ ਯੁਕਤੀਵਾਦੀ ਸੰਘਮ (ਕੇ. ਵਾਈ. ਐੱਸ.) ਦੀ ਸਥਾਪਨਾ 1969 ਵਿੱਚ ਕੋਜ਼ੀਕੋਡ ਵਿਖੇ ਕੀਤੀ ਗਈ ਸੀ। ਯੁਕਤੀ ਦਰਸ਼ਣਮ ਕੇ. ਵਾਈ. ਐੱਸ. ਦਾ ਦਾਰਸ਼ਨਿਕ ਪਾਠ ਹੈ। ਕਈ ਅਗਾਂਹਵਧੂ ਤਰਕਸ਼ੀਲਾਂ ਜਿਵੇਂ ਕਿ ਐਮ. ਬੀ. ਕੇ., ਜੋਸਫ ਏਡਮਾਰਕੂ, ਪੀ. ਵੀ. ਵੇਲਾਯੁਧਨ ਪਿੱਲਾ, ਪਵਨਨ, ਜੌਨਸਨ ਈਅਰੂਰ, ਪਦਮਨਾਭਨ ਪੱਲਾਥ, ਗੰਗਨ ਅਜ਼ੀਕੋਡ, ਰਾਜਗੋਪਾਲ ਵਕਥਾਨਮ, ਧਨੁਵਾਚਪੁਰਮ ਸੁਕੁਮਾਰਨ, ਸਭਰੀ ਗਿਰੀਸ਼, ਐਡ. ਅਨਿਲ ਕੁਮਾਰ ਆਦਿ ਨੇ ਵੱਖ-ਵੱਖ ਸਮਿਆਂ ਵਿੱਚ ਕੇ. ਵਾਈ. ਐਸ. ਦੀ ਅਗਵਾਈ ਕੀਤੀ ਸੀ।

ਸੰਗਠਨ ਮਲਿਆਲਮ ਵਿੱਚ ਇੱਕ ਮਾਸਿਕ ਮੈਗਜ਼ੀਨ, ਯੁਕਥੀਰੇਖਾ ਅਤੇ ਅੰਗਰੇਜ਼ੀ ਵਿੱਚ ਤਿਮਾਹੀ 'ਦ ਸੈਕੂਲਰ ਹਿਊਮਨਿਸਟ' ਪ੍ਰਕਾਸ਼ਿਤ ਕਰਦਾ ਹੈ। ਪ੍ਰਸਿੱਧ ਤਰਕਸ਼ੀਲ ਪਵਨਨ ਯੂਕਿਥੀਰੇਖਾ ਦੇ ਸੰਸਥਾਪਕ ਅਤੇ ਸੰਪਾਦਕ ਸਨ ਅਤੇ ਕਈ ਸਾਲਾਂ ਤੱਕ ਸੰਗਠਨ ਦੇ ਪ੍ਰਧਾਨ ਰਹੇ। ਹੋਰ ਪ੍ਰਧਾਨਾਂ ਵਿੱਚ ਯੂ. ਕਲਾਨਾਥਨ ਵਿਸ਼ੇਸ਼ ਤੌਰ ਤੇ ਸ਼ਾਮਲ ਸਨ।

ਭਾਰਤ ਵਿੱਚ ਕਈ ਤਰਕਸ਼ੀਲ ਸੰਗਠਨਾਂ ਦੀ ਤਰ੍ਹਾਂ ਉਹ ਅਖੌਤੀ ਬਾਬਿਆਂ, ਤਾਂਤ੍ਰਿਕਾ ਆਦਿ ਨੂੰ ਧੋਖੇਬਾਜ਼ਾਂ ਵਜੋਂ ਬੇਨਕਾਬ ਕਰਨ ਲਈ ਪ੍ਰਦਰਸ਼ਨ ਕਰਦੇ ਹਨ। ਉਹ ਉਹਨਾਂ ਲੋਕਾਂ ਦਾ ਵੀ ਸਮਰਥਨ ਕਰਦੇ ਹਨ ਜੋ ਕੱਟੜਪੰਥੀ ਪਾਬੰਦੀਆਂ ਦੀ ਉਲੰਘਣਾ ਕਰਦੇ ਹਨ ਅਤੇ ਅੰਤਰ-ਜਾਤੀ ਵਿਆਹਾਂ ਦਾ ਸਮਰਥਨ ਕਰਦੇ ਹਨ। ਉਹ ਸਕੂਲ ਦੀਆਂ ਪਾਠ ਪੁਸਤਕਾਂ ਉੱਤੇ ਜਨਤਕ ਬਹਿਸ ਵਿੱਚ ਵੀ ਸ਼ਾਮਲ ਰਹੇ ਹਨ।

ਸੰਗਠਨ ਪੂਰੇ ਕੇਰਲ ਵਿੱਚ 3,000 ਤੋਂ ਵੱਧ ਮੈਂਬਰਾਂ ਦਾ ਦਾਅਵਾ ਕਰਦਾ ਹੈ।

 ਹਵਾਲੇ 

 ਬਾਹਰੀ ਲਿੰਕ 

 ਅੰਧਵਿਸ਼ਵਾਸ ਵਿਰੁੱਧ ਮੁਹਿੰਮ 

ਸ਼੍ਰੇਣੀ:ਭਾਰਤੀ ਤਰਕਸ਼ੀਲ ਗਰੁੱਪ
ਸ਼੍ਰੇਣੀ:ਨਾਸਤਿਕ ਲੋਕ